Ռուբինա Քալանթարյան

Ռուբինա Ռուբենի Քալանթարյան (), հայ երգչուհի, սոպրանո, ՀԽՍՀ վաստակավոր արտիստ (1974), Ռուսաստանի Դաշնության ժողովրդական արտիստ (1995)։

Կենսագրություն 
1944 թվականին ավարտել է Երևանի Ռոմանոս Մելիքյանի անվան երաժշտական ուսումնարանը, 1955 թվականին՝ Լենինգրադի կոնսերվատորիան։ Աշխատել է Երևանի Թաթուլ Ալթունյանի անվան երգի և պարի պետական անսամբլում, մասնակցել է կոնսերվատորիայի օպերային ստուդիայի բեմադրություններին։ Եղել է «Լենկոնցերտ» միավորման գեղարվեստական ղեկավարը։ Կոնսերվատորիայի 3-րդ կուրսից արդեն մասնակցել է մի շարք հայտնի կոմպոզիտորների հեղինակային համերգներին։ Եղել է իր ժամանակի ռուսական ռոմանսի լավագույն կատարողներից մեկը։ Եղել է Էստրադային արվեստի գործիչների միջազգային միության, Սանկտ Պետերբուրգի Համերգային գործիչների միության, Հայկական Եկեղեցական խորհրդի և այլ միությունների անդամ։ 1992 թվականից ղեկավարել է Սանկտ Պետերբուրգի Համերգային գործիչների միությանը կից վոկալ ստուդիան։ Եղել է մշակույթի, գիտության և արվեստի համաշխարհային ակադեմիայի անդամ։

Հիմնականում մենահամերգներով («Ռուսական ռոմանսի երեկո», «Ես միևնույն կերպ սիրում եմ իմ Երևանը, իմ Լենինգրադը», «Հայաստանն իմ սերն է ու իմ ցավը», «Դասական ռոմանսի երեկոներ») շրջագայել է բազմաթիվ երկրներում։

Դերերգեր 
Սյուզաննա՝ Մոցարտի «Ֆիգարոյի ամուսնությունը»
Ջիլդա՝ Վերդիի «Ռիգոլետտո»
Մարֆա՝ Ռիմսկի Կորսակովի «Թագավորի հարսնացուն»

Մրցանակներ 
 ՀԽՍՀ վաստակավոր արտիստ, 1974
 ՌԴ պետական մրցանակ, 2000
«Սուրբ Մաշտոց» շքանշան, 2005
 «Պետերբուրգի ոսկե ձայն» կոչում և արձանիկ, 1998

Ծանոթագրություններ

Արտաքին հղումներ 
Рубина Калантарян - Песня о двух городах
Калантарян Рубина Рубеновна
Рубина Калантарян

1925 ծնունդներ
Մայիսի 1 ծնունդներ
Հայ երգչուհիներ
Հայ սոպրանոներ
Երևան քաղաքում ծնվածներ
ՀԽՍՀ վաստակավոր արտիստներ
Ռուսաստանի Դաշնության ժողովրդական արտիստներ
Սանկտ Պետերբուրգի կոնսերվատորիայի շրջանավարտներ
Ռոմանոս Մելիքյանի անվան պետական երաժշտական քոլեջի շրջանավարտներ